stanford-oval/wikipedia huggingface dataset:
אנוסיס
היסטוריה > קפריסין > שנות הארבעים והחמישים

בדצמבר 1949, ביקשה הכנסייה האורתודוקסית הקפריסאית מהממשלה הקולוניאלית הבריטית להעמיד את שאלת האנוסיס למשאל עם בקפריסין, על בסיס זכותם של הקפריסאים להגדרה עצמית. אף על פי שהבריטים היו בעלי ברית של יוון במהלך מלחמת העולם השנייה ותמכו לאחרונה בממשלת יוון במהלך מלחמת האזרחים ביוון, הממשלה הקולוניאלית הבריטית סירבה.
בשנות החמישים של המאה העשרים, השפעתה של הכנסייה היוונית-אורתודוקסית של קפריסין על מערכת החינוך הביאה לקידום רעיונות הלאומיות היוונית ואנוסיס בבתי הספר הקפריסאים היוונים. ספרי הלימוד בבתי הספר הציגו את הטורקים כאויבי היוונים, והתלמידים נשבעו אמונים ליוון. הרשויות הבריטיות ניסו להתנגד לכך על ידי פרסום כתב עת בין-קהילתי לסטודנטים והשעיית איגוד הצופים בקפריסין בשל נטיותיו הלאומיות היווניות.
בשנת 1950, הוביל הארכיבישוף ספירידון מאתונה את הקריאה לאנוסיס בקפריסין. הכנסייה בקפריסין תמכה מאוד באנוסיס וארגנה משאל עם. במשאל העם, שהתקיים ב-15 וב-22 בינואר 1950, רק קפריסאים יוונים יכלו להצביע. ספרים פתוחים הוצבו בכנסיות עבור אנשים מעל גיל 18, שחתמו בעד או נגד ההצעה. אחוז התומכים באנוסיס היה 95.7%. מאוחר יותר הועלו האשמות, כי הכנסייה היוונית האורתודוקסית המקומית אמרה לקהילה שלה שאי הצבעה בעד אנוסיס פירושו נידוי מהכנסייה. בעת משאח העם, ערכו הקפריסאים הטורקים הפגנה גדולה בניקוסיה, כנגד משאל העם והאנוסיס.
לאחר משאל העם, ביקרה שגרירה קפריסאית יוונית ביוון, בבריטניה ובאו"ם בכדי לטעון את עניינה. לא בריטניה ולא האו"ם שוכנעו לתמוך באנוסיס. בשנת 1951 הופק דו"ח שבדק את השטחים הקטנים יותר של ממשלת בריטניה, כולל קפריסין. הדו"ח הגיע למסקנה, שקפריסין לעולם לא צריכה להיות עצמאית מבריטניה. תפיסה זו התחזקה עם נסיגת בריטניה מבסיס תעלת סואץ בשנת 1954, והעברת מטה המזרח התיכון לקפריסין. בשנת 1954 הגישה יוון את בקשתה הרשמית הראשונה לאו"ם ליישום "עקרון שוויון הזכויות וההגדרה העצמית של העמים", במקרה של האוכלוסייה הקפריסאית. עד שנת 1958 ארבע בקשות נוספות לאו"ם הוגשו ללא הצלחה על ידי ממשלת יוון.
בשנת 1955, ארגון אאוקה פתח במערכה נגד השלטון הבריטי כדי להביא לאיחוד עם יוון. מערכה זו נקראת מצב החירום בקפריסין. המערכה נמשכה עד שנת 1959, [28] כאשר רבים טענו כי אנוסיס אינה אפשרית בקפריסין מבחינה פוליטית, עקב המיעוט החזק של הקפריסאים הטורקים ואסרטיביותם הגוברת. במקום זאת, הוסכם בשנת 1960, בהסכמים בשם הסכמי לונדון–ציריך, על הקמת מדינה עצמאית עם הסדרי שיתוף כוחות משוכללים בין שתי הקהילות אך האנוסיס לא ימומש. כך נולדה רפובליקת קפריסין.
כנגד אאוקה נלחמו ארגון ההתנגדות הטורקי (TMT), המפלגה הפרוגרסיבית של העם העובד וכוחות של הממלכה המאוחדת. סך הכל, נלחמו במצב החירום בקפריסין 300 אנשים בארגון אאוקה ובין 25,000 ל-40,000 כוחות בריטים. במצב החירום נהרגו בין 10 ל-30 לוחמים מאאוקה ו-457 חיילים בריטים.
היסטוריה > קפריסין > לאחר העצמאות

רעיון האיחוד עם יוון לא ננטש מיד בקבלת העצמאות. במהלך הקמפיין לבחירות לנשיאות ב-1968, אמר נשיא קפריסין, מקאריוס השלישי כי אנוסיס היא "רצויה" אך העצמאות היא "אפשרית". הצהרה זו מבדילה אותו מהתנועה שרצתה "רק את האיחוד".
בתחילת שנות השבעים, רעיון האנוסיס נותר אטרקטיבי בעיני קפריסאים יוונים רבים, וסטודנטים קפריסאים יוונים גינו את תמיכתו של מקאריוס במדינה יחידה עצמאית. בשנת 1971 הוקמה הקבוצה הצבאית הפרו-אנוסיסטית EOKA B ועל כך הכריז מקאריוס על התנגדותו לשימוש באלימות כדי להשיג אנוסיס. EOKA B החלה בסדרת התקפות נגד ממשלת מקאריוס ובשנת 1974 ארגן המשמר הלאומי הקפריסאי הפיכה צבאית נגד מקאריוס, שנתמכה על ידי המשטר הדיקטטורי ביוון. ראוף דנקטאש, המנהיג הקפריסאי הטורקי, קרא להתערבות צבאית של הממלכה המאוחדת ושל טורקיה כדי למנוע הפיכה. עקב ההפיכה, טורקיה פלשה לקפריסין וכבשה את צפון קפריסין.
אירועי 1974, גרמו לחלוקה הגאוגרפית של קפריסין ולהעברות אוכלוסייה אדירות. האירועים הבאים הערערו קשות את תנועת האנוסיס. עזיבתם של קפריסאים טורקים לצפון קפריסין, מהאזורים שנותרו תחת שליטה יעילה בקפריסין, הביאה לחברה קפריסאית יוונית הומוגנית בדרום שני שלישים של האי. השליש הנותר של האי מיושב על ידי מתיישבים טורקים.
בשנת 2017, העביר בית הנבחרים של קפריסין חוק המתיר לחגוג את משאל עם הקפריסאי שהיה בשנת 1950 בבתי ספר ממשלתיים בקפריסין.
כיום, קפריסין היא מדינה המוכרת על ידי מדינות העולם והיא חברה מן המניין באיחוד האירופי. היא שומרת על יחסים הדוקים עם יוון מאז 2004, אך האיחוד אינו עוד מטרתה של אף מפלגה פוליטית בקפריסין וביוון.
הערות שוליים

1 2  מקריוס זונח את רעיון "האנוסיס" ומסתכסך עם אתונה |, באתר catalog.archives.gov.il
↑  On This Day In History: Independence Of Greece Is Recognized By The Treaty Of London - On May 7, 1832, Ancient Pages, ‏2016-05-07 (באנגלית אמריקאית)
1 2  Peter Kincaid Jensen, The Greco-Turkish war, 1920–1922, International Journal of Middle East Studies 10, 1979/11, עמ' 553–565 doi: 10.1017/S0020743800051333
↑  W. David McIntyre, Winding Up the British Empire in the Pacific Islands, OUP Oxford, 2014, ISBN 978-0-19-870243-6. (באנגלית)
↑  Eur, The Middle East and North Africa 2003, Psychology Press, ISBN 978-1-85743-132-2. (באנגלית)
↑  Cyprus - Population, www.country-data.com
1 2 3  Cyprus: Ενωτικό Δημοψήφισμα, web.archive.org, ‏2001-03-03
↑  Cyprus Emergency Deaths 1955-1960 | findmypast.co.uk, www.findmypast.co.uk
↑  Cyprus, www.psywarrior.com
↑  Πέθαναν στα βασανιστήρια των Άγγλων, Philenews (ביוונית)
↑  Βρετανικές απώλειες στον αγώνα της ΕΟΚΑ, Philenews (ביוונית)
↑  Turkey slams Greek Cyprus’ Enosis move - Turkey News, Hürriyet Daily News (באנגלית)
| --- | --- |
בקרת זהויות :  GND: 4232536-5 
חלוקת האימפריה העות'מאנית על פי הסכם סוור.
השרפה הגדולה של סמירנה
ריכוז היוונים באלבניה
אנרי מתייה ברטלו

| --- | --- |

 לידה:  7 בדצמבר 1861 פיור, הקיסרות הצרפתית השנייה צרפת 
 פטירה:  28 בינואר 1931 (בגיל 69) פריז, הרפובליקה הצרפתית השלישית צרפת 
 מדינה:  ממלכת רומניה, צרפת 
 השכלה:  האקדמיה הצבאית סן-סיר 
 השתייכות:   צבא צרפת
 תקופת הפעילות:  1883–1926 (כ־43 שנים)
 דרגה:   גנרל של ארמייה
 תפקידים בשירות
 מפקד הדיוויזיה ה-53 מפקד הקורפוס ה-32 ראש המשלחת הצבאית הצרפתית ברומניה מפקד הארמייה החמישית
 פעולות ומבצעים
 מלחמת העולם הראשונה
 עיטורים
 הצלב הגדול של לגיון הכבוד צלב המלחמה (1914–1918)
 
גנרל של ארמייה אנרי מתייה ברטלו (בצרפתית: Henri Mathias Berthelot;‏ 7 בדצמבר 1861 – 29 בינואר 1931) היה גנרל בצבא צרפת שפיקד על כוחות במלחמת העולם הראשונה.
ביוגרפיה > תחילת דרכו

ברטלו נולד ב-7 בדצמבר 1861 בעיר פיור, שהשתייכה אז לקיסרות הצרפתית השנייה. בשנת 1883 סיים ברטלו את האקדמיה הצבאית סן-סיר, לאחר מכן הוא נשלח לאלג'יריה ולאחר מכן נשלח להודו-סין הצרפתית.
בשנת 1907 הוא הועבר למטה הכללי. במהלך תקופה זו הוא שיתף פעולה עם הגנרל ז'וזף ז'ופר בתוכנית 17. זו הייתה אסטרטגיית מלחמה התקפית המבוססת על הטעויות שנעשו במלחמת צרפת-פרוסיה של 1870/1871. תוכנית התקפה זו שימשה את הגנרל ז'ופר נגד הצבאות התוקפים הגרמנים בקיץ 1914, אך נכשלה.
בשנת 1913 הוא הועלה לדרגת ג'נרל דה בריגדה ושימש כשלישו של הגנרל נואל דה קסטלנו במינהלת הצבא של משרד המלחמה.
ביוגרפיה > מלחמת העולם הראשונה

בשנת 1914 שימש ברטלו כרמטכ"ל תחת גנרל ז'וזף ז'ופר במהלך הקרב הראשון על המארן. בנובמבר 1914, קיבל ברטלו את הפיקוד על יחידות המילואים, שנכשלו בהתקפה בקרב סואסון (1915), ומאוחר יותר הוא קיבל את הפיקוד על הדיוויזיה ה-53 והקורפוס ה-32.
במהלך קרב ורדן בשנת 1916, התבלט ברטלו בכך שהסתער בהצלחה על גבעת האיש המת יחד עם כוחותיו.
לאור המצב הקשה בחזית הרומנית החדשה שנפתחה, מונה ברטלו לראש המשלחת הצבאית הצרפתית ברומניה ב-16 באוקטובר 1916. משימתו הראשונה הייתה לתמוך בהגנה על הבירה בוקרשט. הוא היה גורם מרכזי בתוכניות לתקוף את ארמיית הדנובה, שהגיעו לשיא בקרב על הארג'ש. לאחר הקרב האבוד וכיבוש בוקרשט על ידי חיילי מעצמות המרכז, התרכז ברטלו בארגון מחדש והכשרת הצבא הרומני. בקיץ 1917, ניצחו חייליו של הגנרל אלכסנדרו אברסקו בקרב מרשטי ופתחו במתקפת נגד במטרה לכבוש מחדש כמה שיותר שטח רומני. מערכה זו נעצרה על ידי האבדות הכבדות בקרבות Mărăşeşti ואויטוז. לאחר מהפכת אוקטובר הרוסית, חתמו הרוסים על הסכם שביתת נשק. רומניה, שהופרדה כעת מבעלי בריתה, נאלצה לחתום על הסכם שביתת הנשק עם מעצמות המרכז בדצמבר 1917. כתוצאה מכך נאלצה לבטל את המשלחת הצבאית הצרפתית והצרפתים נאלצו לעזוב את הארץ.
לאחר שובו לצרפת, הופקד ברטלו על ארגון משלוחי החיילים האמריקאים לצרפת. ב-5 ביולי 1918 הוא מונה למפקד הארמייה החמישית על ידי הגנרל פרדיננד פוש, עליה פיקד בגזרת ריימס במהלך מתקפת מאה הימים נגד צבאות גרמניה.
לאחר המתקפה המוצלחת בחזית סלוניקי, שאילצה את בולגריה להיכנע, נכנסה רומניה מחדש למלחמה נגד מעצמות המרכז ב-10 בנובמבר 1918. יממה לאחר מכן הסתיימה המלחמה במערב אירופה.
ביוגרפיה > לאחר המלחמה

ב-11 בנובמבר 1919, במהלך מצעד הניצחון של בעלות הברית בפריז, הגנרל ברתלוט, לאחר שראה את המשלחת הרומנית, אמר לגנרל פוש:
”פוש, תצדיע! זו המשפחה [שלנו].”
בין השנים 1919–1922 שירת ברטלו כמושל הצבאי של מץ וכמפקד העליון בלורן. מ-1920 עד 1926 היה חבר ב-Conseil supérieur de la guerre (מועצת המלחמה העליונה), והיה מעורב בתכנון בניית קו מז'ינו. מ-1923 עד 1926 כיהן כמושל הצבאי של שטרסבורג. בשנת 1926 פרש ברטלו לגמלאות, וב-29 בינואר 1931 הוא מת בפריז.
אסון המהגרים במשאית בסן אנטוניו

| --- | --- |
 תאריך:  27 ביוני 2022 
 מיקום:  סן אנטוניו 
 גורם:  הברחת אנשים, cachexia 
 קואורדינטות:  29°19′38″N 98°36′11″W﻿ / ﻿29.327105555556°N 98.603169444444°W﻿ / 29.327105555556; -98.603169444444
 הרוגים:  53 
 פצועים:  12 
 he
 
משאית דומה לזו שבה נלכדו המהגרים
אסון המהגרים במשאית בסן אנטוניו התרחש ב-27 ביוני 2022 בעיר סן אנטוניו במדינת טקסס שבארצות הברית. עשרות מהגרים לא חוקיים נמצאו בתוך משאית סגורה בעיר כשהם מתים או פגועים. הם נכנסו למדינה שלא כחוק, הוסעו במשאית ונפגעו בה עקב חנק, מכת חום והתייבשות ואף צפיפות. מספר הנספים באירוע עלה לאחר חילוץ הנפגעים והגיע עד ל-53. היה זה אסון המהגרים החמור מסוגו בהיסטוריה של ארצות הברית.
האסון

הסתננות של מהגרים בלתי חוקיים לארצות הברית דרך גבולה עם מקסיקו היא תופעה מוכרת ורבת שנים. מראשית שנת 2022 נעשו בתחומי ארצות הברית שני מיליון מעצרים של חשודים בהסתננות ממקסיקו, מהם 239,416 מעצרים במהלך חודש מאי - עליה של כשליש בהשוואה לחודש מאי 2021.
העיר סן אנטוניו, המרוחקת ב-240 קילומטר מהגבול, מוכרת כנקודת מעבר מרכזית של מהגרים לא חוקיים בדרכם מהגבול אל חלקי ארצות הברית השונים. מספר רב של מבריחים עוסקים בהברחתם אל העיר וממנה באמצעות כלי רכב גדולים.
ב-27 ביוני בשעה 18:00 לערך נמצאה בשטח פתוח בסן אנטוניו משאית שאליה היה מחובר נגרר. היא נמצאה בקרבת הכביש הבין-מדינתי 35, המשתרע מדרום טקסס אל צפונה ומשמש את מבריחי המהגרים. אנשים שעבדו בקרבת מקום עצרו ליד המשאית כששמעו קריאה לעזרה וראו שדלתות הקרון הנגרר פתוחות למחצה, וכי בתוך הקרון נמצאים אנשים ללא רוח חיים, או כאלו שהיו חיים אך חלשים מכדי לצאת מהפתחים. שירותי החירום הוזעקו לאתר והחלו בחילוץ הנפגעים מהקרון ובטיפול בהם. מותם של 46 מיושבי הקרון נקבע במקום. 19 נוספים פונו לבתי חולים, ומהם מתו בהמשך עוד שבעה (לפי גרסה אחרת היו במשאית 67 אנשים). 40 מהנספים היו גברים ו-13 היו נשים. נמצא שמוצאם של 27 מהנספים היה ממקסיקו, 14 מהונדורס, שבעה מגואטמלה ושניים מאל סלוודור. בין הנפגעים באירוע ששרדו היו גם ילדים.
ניצולה מהאסון סיפרה כי הייתה בקבוצה של מהגרים שהסתתרו במחסן ליד הגבול, ומבריחים העלו אותם על המשאית לאחר שהחרימו את הטלפונים הסלולריים שלהם. לדבריה המשאית עצרה מספר פעמים ומהגרים נוספים הועלו לתוכה. עקב כך נוצרו בקרון דוחק עד כדי קושי לנשום וחום רב, כ-38 מעלות צלזיוס, לאחר שגם מערכת מיזוג האוויר שבקרון פסקה לפעול. גם נמצאה בתוכו כמות מעטה של מי שתייה, שהובאה על ידי המהגרים.
נהג המשאית שניסה לברוח מהזירה נעצר לאחר זמן קצר על ידי המשטרה. למחרת נעצרו עוד שלושה חשודים במעורבות בהסעת המהגרים שנפגעו. במסגרת חקירת האסון נמצא כי המשאית נשאה לוחיות רישוי מזויפות.
השלטונות בטקסס התקשו לזהות חלק מהקורבנות, שלא נשאו תעודות מזהות. אנשי הסגל הקונסולרי בארצות הברית מהמדינות שאזרחיהן נפגעו טיפלו בהעברת הודעות לקרובי הנפגעים ובהחזרת גופות הנספים לארצותיהם.
ב-27 ביולי 2017 התרחש בסן אנטוניו אסון דומה, שבו נספו בתוך משאית עשרה מהגרים ו-29 נפצעו. באירוע שהתרחש בטקסס ב-2003 נספו באותה צורה 19 מהגרים.
ארן: הממלכה האבודה

| --- | --- |

 מבוסס על:  טרילוגיית מסעי הצלב 
 בימוי:  Peter Flinth 
 תסריט:  Hans Gunnarsson 
 עריכה:  Søren B. Ebbe, Morten Højbjerg 
 שחקנים ראשיים:  יואקים נאטרקוויסט (Arn Magnusson) אנדרס באסמו כריסטיאנסן מורגן אלינג דריס רוחה Fanny Risberg (Cecilia Johansdotter of Sweden) Göran Ragnerstam Nicholas Boulton (ז'ררד מרידפור) ניג'אס אורנבק-פילדמוס ביל סקושגורד (אריק העשירי, מלך שוודיה) ואלטר סקושגורד יקוב קדרגרן מילינד סומאן (צלאח א-דין) סטלאן סקארסגארד (Birger Brosa) סופיה הלין Martin Wallström גוסטב סקושגורד (קנוט הראשון, מלך שוודיה) ג'ואל קינמן (סוורקר השני, מלך שוודיה) Annika Hallin מוחמד צולי Frank Sieckel Tomas Bolme ביבי אנדרסון Sven-Bertil Taube זכריה אתיפי 
 מוזיקה:  תומאס קנטלינן 
 צילום:  אריק קרס 
 מדינה:  שוודיה, הממלכה המאוחדת, נורווגיה, פינלנד, דנמרק, גרמניה 
 חברת הפקה:  SF Studios 
 חברה מפיצה:  SF Studios 
 הקרנת בכורה:  22 באוגוסט 2008 
 משך הקרנה:  128 דק' 
 שפת הסרט:  שוודית 
 סוגה:  סרט היסטורי, סרט תקופתי (ימי הביניים), סרט מבוסס יצירה ספרותית, סרט דרמה, סרט הרפתקאות 
 סרט קודם:  ארן: אביר מסדר הטמפלרים 
 דף הסרט ב־IMDb
 
ארן: הממלכה האבודה (בשוודית: Arn – Riket vid vägens slut; מילולית: "ארן - הממלכה שבסוף הדרך") הוא סרט אפי המבוסס על הטרילוגיה מאת יאן גילו על האביר השוודי ממסדר הטמפלרים ארן מגנוסון. הסרט יצא לאקרנים בשוודיה ב-22 באוגוסט 2008 והוא סרט ההמשך לסרט "ארן: אביר מסדר הטמפלרים", אך שני הסרטים שולבו בגרסה אחת בגרסה האנגלית ב-DVD ב-2010. הסרט צולם בסקוטלנד, שוודיה, סוריה ומרוקו.
עלילה

עלילת הסרט מתחקה אחר הספר בעל אותו השם - הכרך השלישי של הטרילוגיה של מסעי הצלב, המשתרע על פני 1187–1205.
ארן הוא מפקד חיל המצב הטמפלרי בעזה. הוא מצווה להצטרף לכוח טמפלרי ליירט את צבאו של צלאח א-דין. בשל יהירותו של ראש הטמפלרים החדש ג'רארד דה רידפור, הצלבנים מפסידים בקרב קרני חיטין. ארן נפצע, אבל צלאח א-דין מזהה אותו ומציל אותו ממוות. ארן מתעורר בדמשק כשפצעיו מטופלים; צלאח א-דין שולח אותו הביתה עם ידידותו בעודו מתכונן לכבוש את ירושלים.
לססיליה מותר סוף סוף לעזוב את המנזר שבו היא חיה במשך עשרים שנה, על מנת לפגוש את בנה מגנוס בפעם הראשונה. עד מהרה היא שומעת על נפילת ירושלים ועל חורבן הטמפלרים והאמונה כי ארן מת, היא מחליטה להפוך לנזירה עד סוף ימי חייה והיא מקבלת הצעה לשרת את אבס משושלת פולקונג. ארן פוגש אותה, כשהיא עומדת להיכנס למנזר והם מתחתנים סוף סוף, בונים אחוזות ואחוזה בשם פורסוויק, שם ארן אוסף בעלי מלאכה מכל רחבי אירופה וארץ הקודש. ארן מוצג בפני בנו מגנוס, שנולד בהיעדרו; לאחר זמן קצר נולדה לו גם בת בשם אלדה, ופורסוויק צומחת במהירות. ארן לוקח צעירים ונערים להיות אבירים תחת הכשרתו.
שש שנים לאחר מכן המלך קנוט הראשון של שוודיה מת ומשאיר את ילדיו כיורשים. המלך סוורקר השני נוטל לידיו את הכתר הדני ומנסה לרצוח את בניו של קנוט, אך מזימתו נמנעת על ידי התערבות של פולקונג אשר מרמה את סוורקר לחשוב שהוא סוכן כפול. כשהוא נאלץ להיכנס למלחמה, הראשונה ממה שיהיה סכסוך בן קרוב ל-600 שנה בין שוודיה לדנמרק, ארן מוביל את הפולקונג נגד כוחו של סוורקר בקרב לנה, בסיועם של אומנים ערבים ואיש הטמפלרים הנורווגי, הראלד. ארן מביס את חיל הפרשים הדני ויוצא לתקוף את המלך סוורקר אך הוא מיורט על ידי אבה סנסון, מנהיג הדנים; בדו-קרב המתהווה ארן הורג אותו, כשהוא סופג פצע קטלני בתמורה. פולקונג מנצח, אבל ארן מת מפצעיו עם שובו לפורסוויק. הסרט מסתיים באפילוג המבטא את השלמת איחודה של שוודיה לממלכה מאוחדת, דור אחר כך, בעזרתו של בירגר יארל, המזוהה כנכדו של ארן.
שחקנים ודמויות

יואקים נאטרקוויסט - ארן מגנוסון
סופיה הלן - ססיליה אלגוטסוטר,
אנדרס באסמו כריסטיאנסן - הראלד, ידידו הנאמן של ארן
מורגן אלינג - אסקיל מגנוסון, אחיו של ארן
סטלן סקארסגארד - בירגר ברוסה, דודו של ארן
ג'ואל קינמאן - המלך סברקר קרלסון
גוסטב סקארסגארד - המלך קנוט אריקסון, חברו הטוב של ארן
ביל סקארסגארד - אריק קנוטסון, בנו של קנוט
מילינד סומאן - צלאח א-דין
ניקולס בולטון - ג'רארד דה רידפור, ראש הטמפלרים
ניג'אס אורנבק-פילדמוס - סאן פולקסון
מרטין וולסטרום - מגנוס מאנסקולד, בנו של ארן
דריס רוחה - פאחר
פאני ריסברג - המלכה ססיליה בלנקה, אשתו של קנוט
זכריה אתיפי - איברהים
ואלטר סקושגורד - יון קנוטסון
אזהר אדיל - ברוסואה
מוחמד צולי - הכפרי אלדר
גוראן רגנרסטאם - הבישוף ארלנד
קולם מיצ'ל - ויקינג
שפה

בנוסף לשוודית כשפה העיקרית של הסרט, נעשה שימוש במספר שפות נוספות בדיאלוג כדי להגביר את ההבדלים התרבותיים: נורווגית, דנית, אנגלית וערבית.
אנגלית שימשה לייצג דוברי לטינית וצרפתית. חלק מהדיאלוג שאינו בשוודית נכתב בשוודית.
מוזיקה

פסקול הסרט והמוזיקה הולחנו על ידי טומאס קנטלינן. שיר הנושא בוצע על ידי מארי פרדריקסון, הסולנית הראשית של Roxette .
הערות שוליים

↑  "Arn - riket vid vägens slut" (באנגלית). Swedish Film Database. 22 באוגוסט 2008. נבדק ב-22 בספטמבר 2016. {{cite web}}:  (עזרה)
אלבניה באירוויזיון 2024

אלבניה השתתפה באירוויזיון 2024, שהתקיים במאלמה שבשוודיה, עם השיר "Titan" בביצוע הזמרת בסה. השיר, שנקרא במקור "Zemrën n'dorë", נבחר בהצבעה נפרדת שנערכה במהדורה ה-62 של פסטיבלי אי קנגס – אירוע הקדם המסורתי של אלבניה לתחרות הזמר של האירוויזיון – שמאורגן על ידי תאגיד השידור במדינה, Radio Televizioni Shqiptar‏ (RTSH).
אלבניה הוגרלה להשתתף בחצי הגמר השני של אירוויזיון 2024, שהתקיים ב-9 במאי. מאוחר יותר נודע כי היא הופיעה שנייה בסדר ההופעות, לפני יוון ואחרי מלטה. בסיום המופע כשלה המדינה בניסיון להעפיל לגמר. לאחר התחרות נחשף כי היא דורגה במקום ה-15 עם 14 נקודות.
רקע

קדם לאירוויזיון 2024 השתתפה אלבניה 19 פעמים בתחרות מאז הצטרפותה בשנת 2004. בשנת 2012 הגיעה נציגת המדינה, רונה נישליו עם השיר "Suus", למקום החמישי בערב גמר התחרות – המיקום הגבוה ביותר אליו הגיעה אלבניה באירוויזיון. הישגה השני בטיבו נרשם באירוויזיון 2004 בו סיימה אנייזה שהיני עם "The Image of You" את ערב הגמר במקום השביעי. במרוצת השנים כשלה המדינה שמונה פעמים בניסיון להעפיל לגמר, כשהפעם האחרונה מביניהן אירעה ב-2022 אז נשלחה רונלה הייאטי עם השיר "Sekret".
תאגיד השידור האלבני, Radio Televizioni Shqiptar ‏(RTSH), משדר בקביעות את פסטיבלי אי קנגס, כאירוע הקדם הלאומי של המדינה לאירוויזיון. רק באירוויזיון 2004 נבחר הנציג באופן פנימי, ולא באמצעות הקדם. ב-30 באוגוסט 2023 אושר על ידו כי בכוונתה של המדינה להשתתף באירוויזיון 2024 באמצעות טריילר שפורסם לאירוע הקדם החדש. זמן קצר לאחר מכן נודע כי שיטת הבחירה תישאר על כנה – פסטיבלי אי קנגס.
לפני האירוויזיון > פסטיבלי אי קנגס ה-62

אירועי פסטיבלי אי קנגס ה-62 נערכו בין התאריכים 19–22 בדצמבר 2023 בארמון הקונגרסים בטירנה. הם שימשו כשיטת בחירת הנציג והשיר הארצית של תאגיד השידור האלבני לאירוויזיון 2024. הערבים הוגשו על ידי אדריאנה מאטושי, קלדי קדיו, ג'וליאנו דולה וקריסה צ'אושי.
לפני האירוויזיון > פסטיבלי אי קנגס ה-62 > פורמט

בסך הכול שודרו ארבעה מופעים מטעם הפסטיבל: שני חצאי גמר ב-19 וב-20 בדצמבר, "ערב נוסטלגיה" שהופק יום לאחר מכן, וערב הגמר הגדול למחרת. פרטים אלו נחשפו במסיבת עיתונאים שנערכה ב-1 בנובמבר.
שיטת ההצבעה החדשה, שהונהגה לראשונה אשתקד, נשארה על כנה גם השנה. חבר שופטים בן אחד-עשר משתתפים קבע את שמונת המעפילים לגמר משלבי החצאים, שהוכרזו בסוף "ערב הנוסטלגיה", וכן גם את הזוכה בגמר האירוע. אמנים ידועים העפילו לגמר באופן אוטומטי, אך בכל זאת הופיעו גם בשלבים המוקדמים. נציג אלבניה לאירוויזיון 2024 נבחר באמצעות מערכת הצבעה נפרדת, המבוססת על הצופים והייתה פתוחה מסוף חצי הגמר השני ועד לערב הגמר.
חבר השופטים הורכב מאלכסנדר ג'וקה, אינדריט מסיטי, אדלינה איסמאילי, פיטנטה טודה, אלנה קדרה, נטשה לאקו, אנילה אליו, שפטים קושטה, ויקטור ואן ווגט, זאנה שוטריקי ושקומבין אחמטג'קאיי.
לפני האירוויזיון > פסטיבלי אי קנגס ה-62 > המשתתפים

תאגיד השידור האלבני, RTSH, פתח ב-1 בספטמבר 2023 את תקופת הגשת המועמדויות לאמנים ולמלחינים המעוניינים להשתתף בקדם הארצי. מאוחר יותר פורסם כי המועד האחרון ננעץ ל-10 באוקטובר. בתום התקופה הוגשו לתאגיד למעלה מ-80 מועמדויות. על-אף התוכנית המקורית, על פיה ישתתפו בתחרות 14 אמנים ותיקים ו-13 זמרים חדשים, פורסמה לבסוף ב-17 באוקטובר רשימה של 31 מוזיקאים ללא הבחנה מסוימת. רק לאחר פרישתם של קייסי טולה, סמנטה קרבלה וסארדי סטוגאיי והחלפתם באירמה לפורי, רביעיית פיטר-פן ועדן באיה נחשפה הרשימה הסופית, בה נכללו 14 אמנים ותיקים, ואילו שבעה-עשר מתמודדים חדשים. בין הוותיקים נמנתה אלסה לילה, שזכתה בתחרות בשנים 1996–1997 ו-2022.
פרשו
נכנסו במקום הפורשים
| אמנים | סיווג | שיר | כותבים |
| --- | --- | --- | --- |
| אנדי טנקו | ותיקים | "Herë pas here" | אנדי טנקו |
| אנדואל קובאצ'י | ותיקים | "Nan'" | אנדואל קובאצ'י |
| ארסי באקו | ותיקים | "Zgjohu" | ארסי באקו, דניס חימה |
| בסה קוקדחימה | ותיקים | "Zemrën n'dorë" | בסה קוקדחימה, קלדי באחיטי, רוזנה ראדי |
| בסה קרסניקי | ותיקים | "Esenciale" | בסה קרסניקי |
| ביג בסטה ווסה לומה | ותיקים | "Mbinatyrale" | אלבן קונדי, פביאן באשה, ג'רלד ג'ארי |
| בלדי קאסו | חדשים | "Çdo gjë mbaroi" | בלדי קאו, פאנדי לאצ'ו |
| עדן באיה | חדשים | "Ajër" | אנג'לה לאחה |
| אלדיס ארנייטי | ותיקים | "Një kujtim" | אלדיס ארנייטי, בויאר דאצי |
| אלסה לילה | ותיקים | "Mars" | אלסה לילה |
| ארינה והאלמנטלס | חדשים | "Jetën n'skaj" | אלטין ג'וני, ארוויט בנישטה |
| פסטינה מייזיני | ותיקים | "Melos" | סוקול מרסי |
| אירמה לפורי | חדשים | "Më prit" | אירמה לפורי |
| יסמינה חאקו | חדשים | "Ti" | ארטמיס וייזאיי, פלוריאן זייקה |
| יחונה פונארי | חדשים | "Evol" | יחונה פונארי |
| קסטרו זיזו | ותיקים | "2073" | קלוויס בגה, טימו פלוקו |
| קייסי טולה | ותיקים | "Vallëzoj me dritën" | קייסי טולה, אולטי צורי |
| קלינסה סוסאיי | חדשים | "Pikturë" | פלוריאן זיקה, יריס קאסו |
| לואן דורמישי | חדשים | "Përsëritja" | לואן דורמישי, טומור קוצי |
| מאל רטקוצרי | חדשים | "Çmendur" | מאל רטקוצרי |
| מרטינה סריקי | חדשים | "Vetëm ty" | א. קרוקי, מרקליאן קפידאני |
| מלודיאן מאנצקו | ותיקים | "Nuk jemi më" | מלודיאן מאנצקו, ונדי מאנצקו |
| מיכאלה פלוצה | חדשים | "Për veten" | אניס מולאיי, אריונה רושיטי |
| אולימפיה סמאייליי | ותיקים | "Asaj" | בריז מוסאריי, אולימפיה סמאייליי |
| אולסי בלטה | חדשים | "Unë" | בלדר גראמו |
| רביעיית פיטר-פן | חדשים | "Edhe një herë" | רביעיית פיטר-פן, רייל הוג'ה |
| סמנטה קרבלה | ותיקים | "N'majë" | סמנטה קרבלה, לירידון ברישה |
| סטינו דה ברטולו | חדשים | "Dua të rri me ty" | סטינו דה ברטולו |
| סארדי סטוגאיי | ותיקים | "Boshatisur" | סארדי סטוגאיי |
| סרג'ו חאיידיני | ותיקים | "Uragan" | סרג'ו חאיידיני |
| שפאט דדה | חדשים | "S'mund t'fitoj pa ty" | שפאט דדה |
| סטיבי אושה | חדשים | "Askush si ty" | סטיבי אושה, אלכס ג'ונפאלאיי |
| טירי ג'וצי | ותיקים | "Në ëndërr" | טירי ג'וצי, רומאו ושאיי, נדה בלוקו |
| טרוי באנד | חדשים | "Horizonti i ëndrrave" | אלדה צ'וקה, אנטון לאקוריקי |
לפני האירוויזיון > פסטיבלי אי קנגס ה-62 > חצאי הגמר

שלבי חצאי הגמר של פסטיבלי אי קנגס ה-62 התקיימו יום אחר יום החל מ-19 בדצמבר. הם שודרו בשעה 21:00‏ CET, ואילו סדר ההופעות נקבע באמצעות הגרלה, שנערכה ב-1 בנובמבר. אומברטו טוצי וויולה ג'יזלי הופיעו בחצי הגמר הראשון, אלכסנדר ג'וקה, אינדריט מסיטי ורייצקל אנדריוטי ביצעו כמה שירים בחצי הגמר השני.
לא העפיל/ה לגמר
העפיל/ה לגמר
העפילה/ה אוטומטית לגמר
| חצי הגמר הראשון – 19 בדצמבר 2023> סדר | חצי הגמר הראשון – 19 בדצמבר 2023> אמן | חצי הגמר הראשון – 19 בדצמבר 2023> שיר | חצי הגמר הראשון – 19 בדצמבר 2023> תוצאה |
| --- | --- | --- | --- |
| 1 | סטיבי אושה | "Askush si ty" | לא העפיל לגמר |
| 2 | בסה קוקדחימה | "Zemrën n'dorë" | העפילה אוטומטית לגמר |
| 3 | מאל רטקוצרי | "Çmendur" | העפיל לגמר |
| 4 | אלדיס ארנייטי | "Një kujtim" | העפיל אוטומטית לגמר |
| 5 | שפאט דדה | "S'mund t'fitoj pa ty" | העפיל לגמר |
| 6 | יחונה פונארי | "Evol" | לא העפילה לגמר |
| 7 | רביעיית פיטר-פן | "Edhe një herë" | העפילה לגמר |
| 8 | פסטינה מייזיני | "Melos" | העפילה אוטומטית לגמר |
| 9 | קסטרו זיזו | "2073" | העפיל אוטומטית לגמר |
| 10 | לואן דורמישי | "Përsëritja" | לא העפיל לגמר |
| 11 | מלודיאן מאנצקו | "Nuk jemi më" | העפילה אוטומטית לגמר |
| 12 | אולסי בלטה | "Unë" | לא העפיל לגמר |
| 13 | אנדי טנקו | "Herë pas here" | העפיל אוטומטית לגמר |
| 14 | סרג'ו חאיידיני | "Uragan" | העפיל לגמר באופן אוטומטי |
| 15 | סטינו דה ברטולו | "Dua të rri me ty" | לא העפיל לגמר |
| 16 | אולימפיה סמאייליי | "Asaj" | העפילה אוטומטית לגמר |
| חצי הגמר השני – 20 בדצמבר 2023> סדר | חצי הגמר השני – 20 בדצמבר 2023> אמן | חצי הגמר השני – 20 בדצמבר 2023> שיר | חצי הגמר השני – 20 בדצמבר 2023> תוצאה |
| --- | --- | --- | --- |
| 1 | ביג בסטה ווסה לומה | "Mbinatyrale" | העפילו אוטומטית לגמר |
| 2 | אלסה לילה | "Mars" | העפילה אוטומטית לגמר |
| 3 | יסמינה חאקו | "Ti" | לא העפילה לגמר |
| 4 | מיכאלה פלוצה | "Për veten" | העפילה לגמר |
| 5 | אנדואל קובאצ'י | "Nan'" | העפיל אוטומטית לגמר |
| 6 | קלינסה סוסאיי | "Pikturë" | העפילה לגמר |
| 7 | עדן באיה | "Ajër" | לא העפילה לגמר |
| 8 | ארינה והאלמנטלס | "Jetën n'skaj" | העפילו לגמר |
| 9 | אירמה לפורי | "Më prit" | העפילה לגמר |
| 10 | ארסי באקו | "Zgjohu" | העפילה אוטומטית לגמר |
| 11 | טירי ג'וצי | "Në ëndërr" | העפיל אוטומטית לגמר |
| 12 | בסה קרסניקי | "Esenciale" | העפילה אוטומטית לגמר |
| 13 | בלדי קאסו | "Çdo gjë mbaroi" | לא העפיל לגמר |
| 14 | טורי באנד | "Horizonti i ëndrrave" | לא העפילו לגמר |
| 15 | מרטינה סריקי | "Vetëm ty" | העפילה לגמר |